hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Verseny az Európai Uniós Újságírói Díjért – CCO Magazin
Az Európai Bizottság negyedik alkalommal is megrendezi az Európai Uniós Újságírói Díjért folyó versenyt. A díjpályázat révén az uniós intézmény az egészségügyi ellátással és a betegek jogaival foglalkozó színvonalas újságírást kívánja ösztönözni. A díjpályázat az „Európa a betegekért” kampány által népszerűsített egészségpolitikai kezdeményezésekre hivatott felhívni a figyelmet. Mivel 2012 az aktív idősödés és a nemzedékek közötti szolidaritás európai éve, idén az aktív és egészséges idősödés témáját is a felvesszük a díjpályázat témakörei közé. Ez a téma rendkívül fontos, mivel olyan társadalmi kihívást állít reflektorfénybe, amellyel minden európai országnak foglalkoznia kell. Az aktív és egészséges idősödés problematikája az Európai Bizottság számára is kiemelt fontossággal bír.
A 2012-es díjpályázattal továbbra is támogatni kívánjuk a dohányzás elleni küzdelmet, ezért idén is meghirdetjük a különdíjat a „leszokás a dohányzásról” témában. A dohányzás egyike azoknak a jelenségeknek, amelyek súlyosan fenyegetik az európaiak egészségét. A különdíjat 2011-ben hoztuk létre.
Arra kérjük az érdekelt újságírókat, vegyenek részt pályázatunkon olyan cikkekkel, melyeket a nyomtatott vagy az online sajtóban (az uniós országok valamelyikében) 2011. július 25. és 2012. július 31. jelentettek meg. A versenyen csak olyan cikkel lehet indulni, amely a szabályzatban felsorolt 13 egészségügyi téma valamelyikével kapcsolatos.
Pályázni 2012. július 31-ig lehet. Kérjük, olvassák el figyelmesen a verseny szabályait.
Minden egyes EU-országból egy újságíró jut a döntőbe. A tagállami jelöltek meghívást kapnak a brüsszeli díjátadó ünnepségre. A díj nyertesei pénzjutalomban részesülnek:
első helyezett: 6000 euró;
második helyezett: 2500 euró;
harmadik helyezett: 1500 euró.
A „leszokás a dohányzásról” témában kiosztott különdíj nyertese 3000 eurót vihet haza.
Az Európai Uniós Újságírói díjat a Bizottság a 2008–2013. évi második közösségi egészségügyi program költségvetéséből finanszírozza.
Az Európai Uniós Újságírói Díjat először 2009-ben hirdettük meg. A díjat az előző években a következő újságírók nyerték:
2011: Ben Hirschler és Kate Kelland (Egyesült Királyság), a „When the drugs don’t work Az előző linken elérhető szöveg fordításai” (Amikor a gyógyszerek nem hatnak) című, az antimikrobiális rezisztanciáról szóló cikkükkel, melyet a Reuters tett közzé;
2010: Gianluca Ferraris és Ilaria Molinari (Olaszország), a „Ladri Di Speranza Az előző linken elérhető szöveg fordításai” (Reménytolvajok) című, az őssejtekről szóló cikkükkel, mely a Panorama nevű online folyóiratban jelent meg;
2009: Estelle Saget (Franciaország), a „La schizophrénie expliquée aux parents Az előző linken elérhető szöveg fordításai” (A skizofréniáról a szülőknek) című cikkével, melyet a „L’express” nevű hetilap publikált.
Az Európai Bizottság sok sikert kíván minden pályázónak.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin